

# JÕELÄHTME VALLAVALITSUS

Maa- ja Ruumiamet

Keskkonnaamet

Terviseamet

Politsei- ja Piirivalveamet

Päästeamet 10.07.2025 nr 6-4/3074

**Uusküla Lumesauna maaüksuse detailplaneering**

Teavitame, et Jõelähtme Vallavolikogu võttis 19.06.2025 vastu otsuse nr 250 „Uusküla Lumesauna maaüksuse detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine”.

Planeeritav maaüksus (katastritunnusega 24504:004:0264) paikneb Uusküla lääneosas. Juurdepääs maaüksusele on Maardu teelt eramaal kulgeva Siidisaba tee kaudu, mis on osaliselt kaasatud planeeringualasse. Planeeritava ala suuruseks on ca 1,5 ha.

Algatatava detailplaneeringuga on kavas jagada maatulundusmaa sihtotstarbega Lumesauna maaüksus elamumaa sihtotstarbega kruntideks, määrata ehitusõigus väikeelamute rajamiseks, lahendada juurdepääs ja tehnilise infrastruktuuriga liitumine ning seada keskkonnatingimused planeeringuga kavandatu elluviimiseks. Detailplaneering on vajalik planeeringualale ruumilise terviklahenduse loomiseks, kvaliteetse elukeskkonna kavandamiseks ning keskkonnahoidliku, majanduslikult, kultuuriliselt ja sotsiaalselt jätkusuutlikku arengu tagamiseks.

Detailplaneeringu algatamise taotlus sisaldab ettepanekut kehtiva üldplaneeringu muutmiseks juhtotstarbe osas, kuna alale soovitakse kavandada ridaelamuid.

Üldplaneeringut muutva detailplaneeringu keskkonnamõju strateegilise hindamise (edaspidi KSH) vajaduse tuvastamiseks viidi läbi keskkonnamõju hindamise ja keskkonnajuhtimissüsteemi seaduse § 33 lõigetes 3–5 esitatud kriteeriumitel põhinev eelhindamine, mille kohaselt KSH läbiviimine detailplaneeringu koostamisel ei ole eeldatavalt vajalik, kuna planeeritava tegevusega ei kaasne eeldatavalt olulist keskkonnamõju. KSH eelhinnangus on välja toodud ka soovitavad meetmed, millega tuleb planeeringu koostamisel arvestada. Kui detailplaneeringu koostamise käigus selgub KSH vajadus, tuleb algatada KSH koostamine.

Otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Priit Põldma

abivallavanem

vallavanema ülesannetes

Gerli Liivoja

6054879 [gerli@joelahtme.ee](mailto:gerli@joelahtme.ee)